ข้อบังคับมหาวิทยาลัยนวมินทราธิราชข้อบังคับมหาวิทยาลัยนวมินทราธิราชว่าด้วยเครื่องแบบพนักงานมหาวิทยาลัยพ.ศ. ๒๕๕๘ โดยที่เป็นการสมควรกำหนดเครื่องแบบพนักงานมหาวิทยาลัยนวมินทราธิราชเพื่อใช้ในงานพิธีหรือโอกาสอันสมควรอาศัยอำนาจตามความในมาตรา ๒๑ (๒) และมาตรา ๖๖ แห่งพระราชบัญญัติมหาวิทยาลัยนวมินทราธิราช พ.ศ. ๒๕๕๓สภามหาวิทยาลัยนวมินทราธิราชในการประชุม ครั้งที่ ๗/๒๕๕๘ เมื่อวันที่ ๑๖ กรกฎาคม ๒๕๕๘จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยนวมินทราธิราช ว่าด้วยเครื่องแบบพนักงานมหาวิทยาลัยพ.ศ. ๒๕๕๘ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้พนักงาน หมายความว่าพนักงานมหาวิทยาลัยนวมินทราธิราชเครื่องแบบ หมายความว่าเครื่องแบบแต่งกายทั้งหลาย รวมทั้งเครื่องหมายตำแหน่ง สังกัด หรือเครื่องหมายอื่นๆ ตลอดจนสิ่งประกอบเครื่องแบบอย่างอื่นที่กำหนดให้พนักงานแต่งตามข้อบังคับนี้ตราสัญลักษณ์มหาวิทยาลัย หมายความว่าตราสัญลักษณ์พระอินทร์ทรงช้างเอราวัณตามประกาศมหาวิทยาลัยนวมินทราธิราช เรื่องตราสัญลักษณ์ประจำมหาวิทยาลัยนวมินทราธิราช พ.ศ. ๒๕๕๗ข้อ ๔ ให้พนักงานมีเครื่องแบบพิธีการโดยแบ่งเป็น ๓ ประเภท ดังนี้(๑) เครื่องแบบปกติขาว(๒) เครื่องแบบครึ่งยศ(๓) เครื่องแบบเต็มยศข้อ ๕ เครื่องแบบปกติขาว ตามข้อ ๔ (๑) ประกอบด้วย(๑) หมวกพนักงานชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑ เซนติเมตรมีดุมโลหะสีทองตราสัญลักษณ์มหาวิทยาลัยขนาดเส้นผ่าศูนย์กลาง ๑.๗ เซนติเมตรตามรูปที่ ๑ แนบท้ายข้อบังคับนี้ ติดที่ข้างหมวกข้างละ ๑ ดุม ผ้าพันหมวกสีขาว และติดเครื่องหมายหน้าหมวกโลหะสีทองตราสัญลักษณ์มหาวิทยาลัยสูง๕ เซนติเมตร ตามรูปที่ ๒ แนบท้ายข้อบังคับนี้พนักงานหญิง ให้ใช้หมวกได้ ๒ แบบแบบที่ ๑ อนุโลมตามแบบหมวกของพนักงานชาย แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีขาว สายรัดคางสีทองมีดุมโลหะสีทองตราสัญลักษณ์มหาวิทยาลัยขนาดเส้นผ่าศูนย์กลาง ๑.๗ เซนติเมตรตามรูปที่ ๑ แนบท้ายข้อบังคับนี้ ติดที่ข้างหมวกข้างละ ๑ ดุม ผ้าพันหมวกสีขาวและติดเครื่องหมายหน้าหมวกโลหะสีทอง ตราสัญลักษณ์มหาวิทยาลัยสูง ๕ เซนติเมตรตามรูปที่ ๒ แนบท้ายข้อบังคับนี้การสวมหมวก ให้สวมในโอกาสอันควรพนักงานหญิงมุสลิม หากจะใช้ผ้าคลุมศีรษะให้ใช้ผ้าคลุมศีรษะสีดำ โดยให้คลุมศีรษะทั้งหมดเว้นใบหน้าชายผ้าคลุมศีรษะสอดไว้ในปกเสื้อทั้งด้านหน้าและด้านหลังในกรณีที่มีการสวมหมวกให้สวมหมวกทับผ้าคลุมศีรษะ(๒) เสื้อพนักงานชาย ให้ใช้เสื้อแบบราชการสีขาวใช้ดุมโลหะสีทองตราสัญลักษณ์มหาวิทยาลัยขนาดเส้นผ่าศูนย์กลาง ๒.๕ เซนติเมตร ตามรูปที่๓ แนบท้ายข้อบังคับนี้ จำนวน ๕ ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยพนักงานหญิง ให้ใช้เสื้อนอกคอแบะสีขาวแบบคอแหลมหรือคอป้านแขนยาวถึงข้อมือมีตะเข็บหลัง ๔ ตะเข็บ ที่แนวสาบอกมีดุมโลหะสีทองตราสัญลักษณ์มหาวิทยาลัยขนาดเส้นผ่าศูนย์กลาง๒ เซนติเมตร ตามรูปที่ ๓ แนบท้ายข้อบังคับนี้ จำนวน ๓ ดุม สำหรับแบบเสื้อคอแหลมและ ๕ ดุม สำหรับแบบเสื้อคอป้าน มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีใบปกกระเป๋า และให้ใช้เสื้อคอพับแขนยาวสีขาวผูกผ้าพันคอสีดำเงื่อนกลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อด้านซ้ายด้วย(๓) อินทรธนู ให้ใช้อินทรธนูแข็ง ยาวตามความยาวของบ่าพื้นสักหลาดสีดำ มีแถบสีทอง กว้าง ๕ มิลลิเมตร เป็นขอบ ติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราสัญลักษณ์มหาวิทยาลัยขนาดเส้นผ่าศูนย์กลาง ๑.๗เซนติเมตร บนอินทรธนูปักดิ้นทองลายช่อดอกโมกหลวงตามรูปที่ ๑ และรูปที่ ๕แนบท้ายข้อบังคับนี้(๔) กางเกง กระโปรงพนักงานชาย ให้ใช้กางเกงแบบราชการสีขาว ขายาว ไม่พับปลายขาพนักงานหญิง ให้ใช้กระโปรงสีขาว ตีเกล็ดด้านหน้า ๒ เกล็ด ด้านหลัง ๒เกล็ด ยาวปิดเข่า ปลายบานเล็กน้อยใช้กับแบบเสื้อคอแหลม หรือกระโปรงสีขาวยาวปิดเข่าปลายบานเล็กน้อยใช้กับแบบเสื้อคอป้านสำหรับพนักงานหญิงมุสลิม กระโปรงทั้งสองแบบข้างต้นจะให้ยาวคลุมข้อเท้าก็ได้(๕) รองเท้า ถุงเท้าพนักงานชาย ให้ใช้รองเท้าหุ้มส้นหนังหรือวัตถุเทียมหนังสีดำถุงเท้าสีดำพนักงานหญิงให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน ๑๐ เซนติเมตร ถุงเท้ายาวสีเนื้อข้อ ๖ เครื่องแบบครึ่งยศตามข้อ๔ (๒) มีลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงและกระโปรงให้ใช้ผ้าสีดำและประดับเครื่องราชอิสริยาภรณ์โดยไม่สวมสายสะพายข้อ ๗ เครื่องแบบเต็มยศตามข้อ ๔ (๓)มีลักษณะและส่วนประกอบเช่นเดียวกับเครื่องแบบครึ่งยศ และประดับเครื่องราชอิสริยาภรณ์โดยสวมสายสะพายข้อ ๘ เครื่องหมายสังกัดของมหาวิทยาลัยให้ใช้ตราสัญลักษณ์มหาวิทยาลัยทำด้วยโลหะสีทองสูง ๒.๕ เซนติเมตร ตามรูปที่ ๔แนบท้ายข้อบังคับนี้ข้อ ๙ การประดับเครื่องราชอิสริยาภรณ์ให้ถือปฏิบัติตามประกาศสำนักนายกรัฐมนตรี เรื่อง ลำดับ เกียรติเครื่องราชอิสริยาภรณ์ไทยและระเบียบสำนักนายกรัฐมนตรีว่าด้วยการประดับเครื่องราชอิสริยาภรณ์ไทยข้อ ๑๐ การแต่งเครื่องแบบให้พนักงานแต่งในโอกาสที่เหมาะสมตามหมายกำหนดการหรือกำหนดการหรือตามที่มหาวิทยาลัยประกาศหรือกำหนดการประดับเครื่องหมายอื่น ๆ และผ้าพันแขนไว้ทุกข์รวมทั้งกรณีที่ข้อบังคับนี้มิได้กำหนดไว้ให้ถือปฏิบัติตามพระราชบัญญัติเครื่องแบบข้าราชการพลเรือนโดยอนุโลมข้อ ๑๑ ให้มหาวิทยาลัยจัดทำเครื่องหมายหน้าหมวกอินทรธนู ดุมเสื้อ ดุมข้างหมวกดุมอินทรธนู และเครื่องหมายสังกัดของมหาวิทยาลัยตามข้อบังคับนี้ขึ้นไว้เป็นตัวอย่างข้อ ๑๒ ให้อธิการบดีเป็นผู้รักษาการตามข้อบังคับนี้และให้มีอำนาจออกระเบียบ ประกาศ หรือคำสั่งเพื่อดำเนินการให้เป็นไปตามข้อบังคับนี้ประกาศณ วันที่ ๒๐ ตุลาคม พ.ศ. ๒๕๕๘ศาสตราจารย์คลินิกนายแพทย์ปิยะสกลสกลสัตยาทรนายกสภามหาวิทยาลัยนวมินทราธิราช[เอกสารแนบท้าย]๑. รูปแนบท้ายข้อบังคับมหาวิทยาลัยนวมินทราธิราช ว่าด้วยเครื่องแบบพนักงานมหาวิทยาลัยพ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๑๖ พฤศจิกายน๒๕๕๘ปุณิกา/ตรวจ๑๐ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๕ ง/หน้า ๕๑/๑๓ พฤศจิกายน ๒๕๕๘